聖母元君，亦稱作「無上元君」、「玄妙玉女」、「先天元后 / 先天太后」、「誕生道祖無上元君」、「元始開天道祖聖母元君」，是道教的女仙。有兩種說法，一說她是太上老君（老子）之母，上帝之師，弟子為九天玄女。武則天曾於光宅三年九月甲寅追封老子母親為「先天太后」，宋真宗也曾立「先天太后之贊」碑，來讚頌其降聖功德。聖母元君還持有長生不死的修道秘法，太上老君（老子）得聖母元君傳授金丹秘訣，坐雲華之上，昇天而去。

另一種說法是，聖母元君是光嚴妙樂國王聖父天尊（聖父天尊、帝父光嚴妙樂國王、諸天諸界諸尊聖父大帝）的配偶神，也是玉皇大帝的母親，並與佛教的孔雀明王信仰相互綜攝。稱號為「寶月光元君」、「帝母寶月光皇后」、「寶月光皇后聖母元君」、「寶月光皇太后聖母元君」、「諸天諸界諸尊聖母元君」、「釋天教主孔雀明王大天尊聖母元君」。



典籍記載

老子之母

太上老君在先天毓神歷劫之時，為了能在人間傳道，於是他託生在聖母元君胎內。聖母元君當時在楚國苦縣瀨鄉曲仁裏渦泉之濱休息，於是太上老君散形分神，化為一顆像太陽般的流星之光飛入聖母元君的口中，因而有孕。太上老君寄胎在聖母元君腹中經過九九八十一年（「九」在古代乃是數字之極，為大數）降生於左脅。聖母元君因指李樹為姓，太上老君轉世為老子，聖母元君也因此為老子李耳的母親。在另一個版本《道德真經廣聖儀》和《歷世真仙體道通鑑後集》中說無上元君就是天上的玄妙玉女，玄妙玉女轉世降生為天水尹氏之女，名叫「益壽」，嫁給仙人李靈飛為妻。一日，尹氏夢見太上老君乘日精、駕九龍，化為五色流珠飛入她的口中，因此有感而孕，歷經懷胎八十一年，因攀李樹而於殷朝武丁九年二月十五日剖左腋生下太上老君，老君指李樹曰：「李為吾姓也」。

聖母元君在《墉城集仙錄》和《歷世真仙體道通鑑後集》所收錄的道教女仙列傳中是排名第一的女仙，地位甚至超過了金母元君（西王母），但她在中國民間的影響力和知名度相對較低。

《墉城集仙錄》記載：

> 聖母元君者，乃洞陰玄和之氣凝化成人，亦號玄妙玉女，為上帝之師，太上老君先天毓神歷劫行化，應接隱顯不可稱論。 
> 其欲示生於人間。表物之有始也。故散形分神，寄胞於元君焉，而更生也。昔於渺莽之劫，常寄誕於天崗靈鏡之山。洎商十八王陽甲八年庚申之歲，老君乘日精、駕九龍氤氳漸小如九色彈丸自天而下，托孕於元君之胎，元君時在楚國苦縣瀨鄉曲仁裏渦泉之濱晝日假寐，遂感日象如流星之光徑入口中，因而有娠。凡八十一年所居之室，常有異香之氣，日月之光，仿佛神明以衛其體，容狀麗逸，曾不衰怠。至二十二王武丁九年庚辰之歲二月十五日，元君因攀李樹而生誕於左脅，時有九龍自地湧出，騰躍空中，吐水而浴，老君焉龍出之處，因成九井，至今存焉，即亳州太清宮九井是也。老君既生，能行九步，步生蓮花，以乘其足，日月揚輝，萬靈侍衛，即指李樹曰：「此余姓也。」遂為李氏，時人亦因號元君為李母焉。既行九步，左手指天，右手指地，言曰：「天上天下，唯我獨尊。世間之若，何足樂聞。」三日之中，身有九變，身長九尺，綠眉素髮，日角月玄，鼻有雙柱，耳有三門，美眉方口，蹈五把十七十二相八十一好周備其身。元君以其生而白首，故號老子，或雲自說九名，又雲有三十六號七十二名。
> 
> 

《道德真經廣聖儀》記載：

> 十四日，聖母玄妙玉女。老君降生之後，聖母乘八景玉輿，群仙侍衛，白日升天，大唐追尊為先天太后。今有宮在真源縣太清宮之北，一宮在樓觀升天臺上。 
> 李姓所起，今亦載得姓之由也。又玄妙玉女元君，傳雲老君在天，為眾聖之尊，先億劫而行，教以無為，常存之道，化於天人，長於億劫之前，為萬聖之君長，故天尊道君賜其真號，號曰老君，即在五太之前歷劫，有此號矣，雖代代應見為帝王師，而未有降世誕生之跡。乃於九清之上，命玄妙玉女降於人間，為天水尹氏之女，嫁李靈飛為妻。老君乃乘日精，駕九龍，化為五色流珠，下入玄妙玉女口中，而寄胞托孕，歷八十一年，因攀李樹而生老君，誕於左脅。當孕之時，神靈衛聖母之身，既生之後，玉女捧接祥雲，滿庭日童，散暉月妃，擲華眾聖來集。老君乃指李樹曰：「此吾姓也」。
> 
> 

《歷世真仙體道通鑑後集》記載：

> 老君雖歷代應現，而未有誕生之邇，將欲和光同塵以立世教，乃先命玄妙玉女降為天水尹氏之女，名益壽，適仙人李靈飛。玄妙玉女，即無上元君也。靈飛本皋陶之後，至商時父子相承，得修生之道。父慶賓，年百歲餘，常有少容。周遊五嶽諸山，一日一雲龍下迎，白日昇天。靈飛感父昇天之事，精修大道，亦百有餘日。當老君未誕而昇天，至商十有八世，王陽甲踐祚之十七年庚申之歲，老君自大清境分神化氣，乘日精，駕九龍，化為五色流珠下降。時尹氏晝寢，夢天開數丈，衆仙捧日出。良久，見日漸小，從天而墜，為五色珠，大如彈丸，因捧而吞之，覺而有娠今亳州天靜宮有流星壇，即其處。由是容顏益少，神氣安閑。所居之室，六氣和平，冬無凝寒，夏無拌暑。祥光照室，衆惡不侵。八十一年不覺其久。至商二十一王武丁之九年庚辰歲二月建寅十五日卯時，聖母因攀李枝，忽從左腋降生仙傳所載，皆雲在胎八十一年。
> 
> 

《搜神記》記載：

> 「按老子傳記，自開闢之前下至殷湯，代代為王者師，皆化身降世。當殷湯四十七年庚申，始示誕生之跡，自太清常道境乘太陽日精，化五色玄黃，大如彈丸，時玉女晝寂，流入口中，吞之有孕，懷八十一歲至武丁九年庚辰，剖玉女左腋而生。生而色白，號曰老子。生於李樹之下，指樹曰：此吾姓也。名耳，字伯陽。自殷武丁九年庚辰，下至秦昭王九年西升崑崙，計九百九十六年矣。」
> 
> 

《酉陽雜俎》記載：

> 老君母曰玄妙玉女。天降玄黃，氣如彈丸，入口而孕。凝神瓊胎宮三千七百年，赤明開運，歲在甲子，誕於扶刀。蓋天西那王國，郁寥山丹玄之阿。又曰老君有胎八十一年，剖左掖而生，生而白首。又曰青帝劫末，元氣改運，托形於洪氏之胞。又曰李母本元君也，日精入口，吞而有孕。
> 
> 

《混元聖記》記載：

> 老君雖歷代應見，而未有誕生之跡，將欲和光同塵以立世教，乃先命玄妙玉女降為天水尹氏之女，名益壽，適仙人李靈飛。玄妙玉女即無上元君也。靈飛本皋陶之後，至商時父子相承，得修生之道。父慶賓，年百歲餘，常有少容，周遊五嶽諸山，一日一雲龍下迎，白日昇天。靈飛感父昇天之事，精修大道，亦百餘歲，當老君未誕而昇天。至商十有八世，王陽甲踐祚之十七年庚申歲，老君自太清仙境分神化黑，乘日精，駕九龍，化為五色流珠下降。時尹氏晝寢，夢天開數丈，眾仙捧日出。良久見日漸小，從天而墜為五色珠，大如彈丸。因捧而吞之，覺而有娠。今亳州天靜宮有流星壇，即其處。 
> 由是容顏益少，神黑安閑，所居之室六氣和平，冬無凝寒，夏無祁暑，祥光照室，眾惡不侵，八十一年不覺其久。至商二十二王武丁之九年庚辰歲二月建寅十五日卯時，聖母因攀李枝，忽從左腋降生。 
> 仙傳所載，皆雲在胎八十一年，唯《內傳》云：上帝之師元君感日精入口因娠，經七十二年，剖左腋而生。二說雖或不同，然亦有由虞宣《出塞記》云：老子復命胞中七十二年，舉候九年。則亦八十一年也。
> 
> 

《佛祖歷代通載》記載：

> 
> 前後老君降生不同偽第十 
> 第一化云。老子生在五運之前。 
> 第二化中。老子生在三氣之中。 
> 第六化云。老君姓李。諱弘元曜靈。字光明。 
> 以上和七年歲在庚辰九月三日甲子卯。時始育於北玄玉國天岡靈鏡山李谷之間。玄靈聖母（又曰玄虛之母。姓名玄元，字子光，乃高上之冑。玉皇之胤位為長生大主太平正真太一君金闕後聖九玄帝君）既誕之夕。有三日出於東方。九龍吐水月妃散花。日童揚彩。年五歲體道凝真。二十而有金姿玉顏。棄家離親超迎風塵。後感元始下教。授以郁儀太章太洞真經。紫微天帝玉清君。以瓊輿下迎。賜丹璽符書。為上清金闕後聖帝君。掌握十天河海神仙。 
> 第十一化云。老君以清濁元年七月一日。托玄神玉精。降太元玉女。千三百年。號無上老子。一號大千法王。 
> 第十二化云。老君以清漢元年。寄九天飛玄玉女。八十一年。號高上老子。 
> 第十三化云。老君以清漢元年甲午九月九日。降元素玉女。七十三年。號九靈老子。 
> 第十化云。老子以殷十八王陽甲庚寅歲建午月。入於玄妙玉女口中。八十一年至武丁九年庚寅歲一月十五日。聖母剖左腋攀李樹而生。生即行九步。步生蓮花。九龍吐水。具七十二相八十一好。左手指天右手指地。曰天上天下唯道獨尊。我當闡揚無上道法。普度一切。又雲。李靈飛。得修生之道真。妻天水尹氏於瀨鄉晝寢見太上從天而下。化為玄銖。吞而有娠。八十一年生而皓首。曰老子。生李樹下。苗李為姓。
> 
> 

《太上老君金書內序》記載：

> 老君為道之宗，體於自然，在乎三清之前，象帝之先，為玉皇帝，居玉清金闕。下界幽冥之中生空洞，空洞之中生太無，太無變化生玄元始三黑。三黑變化，經無數億劫，化生玉容神姿玄妙玉女元君。
> 
> 

《雲笈七籤》引《混元皇帝聖紀》記載：

> 自太上生後，復八十一萬億八十一萬歲，乃生一氣。一氣生後，復八十一萬億八十一萬歲乃生前三氣。三氣各相去八十一萬億八十一萬歲，三合成德，共生老君焉。老君生後，八十一萬億八十一萬歲，化生一氣。一氣生後，八十一萬億八十一萬歲，化生後三氣。三氣又化生玄妙玉女。玉女生後，八十一萬億八十一萬歲，三氣混沌，凝結變化，五色玄黃，大如彈丸，入玄妙口中。玄妙因吞之，八十一年乃從左腋而生。生而白首，故號為老子。
> 
> 

《一切道經音義妙門由起》記載：

> 《三天內解經》云：幽宴之中，生乎空洞；空洞之中，生乎太無；太無變化，生玄、元、始三氣，混沌相因，而化生玄妙玉女。玄妙玉女生後，混氣凝結，化生老子。老子，老君也。 
> 《玄妙內篇經》云：玄妙玉女者，玄、元、始氣混沌相因，化成二氣，八十一萬億歲後化生玄妙玉女。自玄妙玉女生後，三氣變化，五色玄黃，大如彈丸，入玄妙口中，乃即吞之，八十一歲乃從玄妙玉女左腋而生，生而白首，故號為老子。老子者，老君也。受太上重任，成天立地，帝帝出為國師。
> 
> 

聖母元君還擁有諸多的化身和名號（先天聖母元君眾眞）：先天太后太一元君、九靈太妙白玉龜臺夜光金眞萬炁聖母元君、無上雌一帝眞九光聖母、高上虛无玄元混化初眞聖母、三天陽魂太極聖母、朱光洞陰二景聖母、三素洞陰太微聖母、大有空洞混沌化素靈妙生神聖母、九華空洞元陽飛生聖母、太陰神光玄極青帝聖母、無上極眞太虛天皇聖母、元陽九元鬱靈皓眞聖母、北極交靈瑤光太皇聖母、虛无元皇九天絶空聖母、萬炁絶冥紫光列紀聖母、三天眞母上元夫人。

另一組的化身和名號略有不同，她們是先天太一元君、無上雌一帝真九光聖母、三天陽䰟太一聖母、三素洞陰太微聖母、九華九陽空洞飛生聖母、太陰神光玄極青帝聖母、元陽九華委夷皓真聖母、梵寶昌陽洞冥玄光聖母、萬炁絶冥紫光列紀聖母、九天無量三昧太一元君。

玉帝之母

《高上玉皇本行集經》記載：

> 天尊言曰：往昔去世，有國名號光嚴妙樂，其國王者名曰淨德。 
> 時王有後，名寶月光。其王無嗣，嘗因一日作是思惟，我今將老，而無太子，身或崩歿，社稷九廟，委付何人。作是念已，即便敕下，詔諸道衆於諸官殿，依諸科教，懸諸旛蓋，清淨嚴潔，廣陳供養，六時行道，徧禱真聖。已經半載，不退初心。 
> 忽夜寶月光皇后夢太上道君與諸至真，金姿玉質，清淨之儔，駕五色龍輿，擁耀景旌，蔭明霞蓋。是時太上道君安坐龍輿，抱一嬰兒，身諸毛孔放百億光，照諸宮殿，作百寶色，幢節前導，浮空而來。 
> 是時皇后心生歡喜，恭敬接禮，長跪道前，白道君言：今王無嗣，願乞此子為社稷主，伏願慈悲，哀愍聽許。 
> 爾時，道君答皇后言：願特賜汝。是時皇后禮謝道君，而乃收之。皇后收已，便從夢歸，覺而有孕。懷胎一年，於丙午歲正月九日午時誕於王宮。當生之時，身寶光燄，充滿王國，色相妙好，觀者無厭。幼而敏慧，長而慈仁，於其國中所有庫藏、一切財寶，盡將散施窮乏困苦、鰥寡孤獨、無所依怙、飢饉癃殘一切衆生，仁愛和遜，歌謠有道，化及遐方，天下仰從，歸仁太子，父王加慶。
> 
> 

《太上元始天尊說寶月光皇后聖母天尊孔雀明王經》記載：

> 道言。爾時元始天尊在大羅天上。清微天宮。浮黎國土。玉羅寶臺之上。放九色祥光。九色蓮座。鸞鳴鳳唱。獅子白鶴。諸天雷將。四方圍繞。昔於龍漢四年。七月十五日。地官較會。同講南靈冥算之法。度人拯拔之文。道前演說。時有九天雷祖大帝。九天生神大帝。四梵天王。五老六師四聖。五山真君。五嶽聖帝。四瀆源王。五斗真君。十一大曜。本命四柱。四方纏度。三界四府。天京地府。水國陽曹。二十八宿。三官大帝。三元三百六十五度。城隍里社憲府瘟司。天下五湖四海。九江八水。十二河源。七十二福地。三百六十名山。地府一十八獄冥官。酆都二十四獄。女青三十六獄中央普掠。八萬四千重之鬼獄。大小鐵圍。刀山血湖。硤石無間。阿鼻地獄。十王冥官。二百二十六天王。七十羅叉女。一十二侍香玉女。二十一龍女。六十四魔耶女。一百三十龍王。各各齊來集會。稽首朝禮。各依次第。列班聽宣經意。忽有一天母駕孔雀而來。此乃佛中。即孔雀如來，道中乃是寶月光皇后。玉皇聖母。統集孔雀經中諸大善神。俱來參聽法音。皈依大道，重演道德孔雀靈文。願向道中，能與世間眾生解除厄難。（爾時元始天尊。在浮黎天中。放大光明說無上至真妙法。敷演孔雀靈文。再召三界四府。五嶽四瀆。五湖四海。九江八河。十二河源。名山洞府。地府酆都。水國陽曹。憲府瘟司。城隍社令。五斗星君。二十八宿。十一大曜。本命四柱。十方真仙。無鞅數眾俱來稽首。聽說孔雀明王經教。度眾生世間之苦。時有孔雀明王駕孔雀部領天王。羅義玉女。魔耶龍王等眾前來參繞道前。上告言。吾為釋天教主如來行相。道乃名為寶月光皇后聖母。道釋兩門並同一氣之源。累劫修來得證正道。） 
> 爾時，元始天尊說。寶月光皇后聖母天尊。孔雀明王經。詳夫此經。原是大洞經中骨髓。經中之造化。經中之運用。因此廣傳下世得此法音。稽首道聽。時有大眾再告。 
> 天尊言。自昔元始授之與寶月光聖母。聖母授之與后土皇地祇。地祇授之與三官四聖。五老高真。五老授之與五師。天師復授之與妙行真人。大惠大極。普會青羅救苦普救真人。許真君。累傳下世。時有定光真人。敷揚妙典。宣行教法。普救世間一切男女。 
> 彌羅內境，圓相開明。瑞氣垣先天之祖母，慈光示釋教之宗師。駕孔雀之靈現，乘鸞鳳之顯應。演真經皈告於天王，談道昔從於上帝。誓願救度，慈濟無邊。眾生有難若稱名，普護無窮而拯拔。救護群品，皈依莫盡。大悲大願，大聖大慈。釋天教主，孔雀明王大天尊，聖母元君。 
> 妙有真境，彌羅內宮。慈顏烜春日之和，懿範凜秋霜之肅。純全梵炁，先天地以素存。化現妙身，歷后妃而示應。具一炁胚胎之妙，寓帝身生化之珠。萬化祖根，眾生慈母。大悲大願，大聖大慈。寶月光皇后，聖母元君。天地以素為質，聖母純全真炁，先天地而存，其素也胚形炁。 
> 初立也胎形炁，稍全也具一炁胚胎之始者，具坤元真炁胚胎。帝身之始也寓，帝身生化之殊者，玉帝道身生化。寓於聖母而顯其殊異也蓋，玉帝分萬化統眾生，皆由聖母誕生謂非萬化祖根眾生慈母乎。
> 
> 

在《太上淸靈毓眞西華瑤池金母寶懴》中，又出現了西王母和寶月光皇后聖母相似的詞句：「敬維西瑤聖母，純全梵炁，先天地以素存；化現妙身，本庚辛而顯異。」

在明代的古典小說《西遊記》中，原著吳承恩將她塑造成了如來佛祖之母 — 佛母孔雀大明王菩薩，與天主之母甚為切合。



備註



參考來源



相關條目


* 先天太后

* 太一元君

* 驪山老母

* 太元玉女

* 孔雀明王

* 聖母瑪利亞

* 聖母升天